  Виталий Пронин Россиын, 2013-тӥ-2017-тӥ аръёслы чакласа, куашкан калэ вуэм коркаосысь улӥсьёсты выляз юртэ выжтонъя программа кутэмын вал. Аварийной коркалэн тодметъёсыз: юртлэн конструкциез тӥяськемын; вентиляциез уг ужа; коркан 18 градуслэсь кезьыт; укноосыз ӧвӧл но мукет.Аварийной корка пумысен 2 решение куто: улӥсьёслы выль сэрег висъяло яке со юртъерез ик рос-прос тупатъяло. Выль квартиралэн быдӟалаез вужез сярысь пичигес луыны кулэ ӧвӧл. Кун нырысь ик выжыны юрттэ соослы, кинлэн мукет улон сэрегез ӧвӧл, кинлэн доходэз пичи. Адямилэн мукет улон интыез вань ке, аварийной коркаез куашкатэмзы понна со быгатэ коньдонэн компенсация басьтыны.Азьланяз программае воштонъёс пыртыны чакламын. Кылсярысь, аварийной коркан улӥсьёс выль сэреглы асьсэос но соинвесторъёс луыны быгатозы. Озьы уксёзы счётэ люкаськоз, пуктӥськонын кутӥськоз, соин валче выль юртэ выжон ӝогомоз. Наймъя квартира сётӥськоз на, трос нылпиё но ёрмыса улӥсь семьяослы но мукетъёсызлы.УД Туспуктӥз А. Горбунов  